Tre tyve skyndte sig væk, da en kvindelig beboer opdagede, at de var i færd med at bryde ind i hendes hus på Møgelbjergvej i Vodskov mandag formiddag. En mændene maskerede sit ansigt med et halstørklæde, da han prøvede at bryde ind i huset. Han blev opdaget af den kvindelige beboer og løb derefter hurtigt over til sine to medgerningsmænd. De tre mænd kørte sammen væk i en mørkeblå Opel. Manden, som forsøgte at bryde ind i huset, var 180-185 centimeter høj og bør en jakke, som var delvist orange. Der var en trailer på flugtbilen, fortæller vagtchef Karsten Højrup Kristensen fra Nordjyllands Politi.

Referat:
En kvinde forhindrede mandag formiddag et indbrud i sit hus i Vodskov, da hun skræmte tre tyve væk.